Negationismo del sida

On cognosce como negationismo del sida o dissidentia del VIH un ensemble de hypotheses opposite al consenso scientific circa le VIH (virus de immunodeficientia human) como causante del sida (syndrome de immunodeficientia acquirite).

Iste ensemble de hypotheses es assatis heterogenee:
 alicun inter illos nega le existentia del VIH,
 altere nega le validitate del discoperta de iste virus (realisate per Luc Montagnier e Robert Gallo),
 altere accepta le existentia del VIH ma nega que illo sia le causante del sida (que se attribue a altere factores como le stress oxydative e le nutritionn deficiente).

In 1983, Luc Montagnier, e in 1984 Robert Gallo, exponeva lor travalios initial concernente le sida, le quales constitue le base del consenso scientific super le infermitate. Desde alora surgeva criticas e explicationes alternative. Le prime proveniva de Eleni Papadopulos-Eleopulos, leader del Gruppo de Perth, qui ja habeva proposite un theoria oxydative (con nulle virus) como causa del sida.Eleni Papadouplos e su theoria oxydative.
Posteriormente, le renominate virologo statunitense Peter Duesberg anque exponeva su criticas.«Retroviruses as carcinogens and pathogens: expectations and reality», articulo in le magazin Cancer Research (Perspectives in Cancer Research), volumine 47, pp. 1199-1220, 1 de martio 1987. Iste articulo esseva le prime manifestation public del dubitas de Peter Duesberg circa le pathogeneitate del VIH.

In nostre dies, le communitate scientific considera probate in maniera concludente que le VIH causa le sida e considera le affirmationes del negationistas como pseudoscientia basate in hypotheses conspirative, sesgos cognitive, rationamentos erronee e tergiversation de datos obsolete.Seth Kalichman: Denying aids: conspiracy theories, pseudoscience and human tragedy. New York: Springer Science, 2009.

 Referentias 

Categoria:Negationismo del sida